smcproject/ml-wiki-sentences huggingface dataset:
ശവസംസ്കാരത്തോട്‌ അനുബന്ധിച്ച് നിർമ്മിക്കുന്ന  ഏതൊരു വിധിപ്രകാരം ഉള്ള കലാപരമായ നിർമ്മിതികളെയും ശേഷക്രിയാ കല (Funerary Art) എന്നത് കൊണ്ട് അർഥമാക്കുന്നു.
ശവസംസ്കാരം നടക്കുന്ന സ്ഥലത്തെ അലങ്കരിക്കൽ, അവിടെ ചെയ്യുന്ന ശില്പവിദ്യകൾ, സ്മാരകങ്ങൾ നിർമ്മിക്കൽ എന്നിവ ഇതിൽ ഉൾപ്പെടുന്നു .
ശവസംസ്കാരം നടന്ന സ്ഥലങ്ങളിൽ പ്രത്യേക കലാ നിർമിതികൾ വയ്ക്കുന്ന പതിവ് 50,000 വർഷങ്ങൾക്കു മുൻപ് നിയാണ്ടർതാൽ കാലം തൊട്ടേ ഉണ്ടായിരുന്നു .
ഇന്ന് ഒരു വിധം എല്ലാ മതങ്ങളിലും ഈ ചടങ്ങുകൾ കാണാം.
ഈജിപ്ത് ലെ പിരമിഡ് മുതൽ ഇന്ത്യയിലെ താജ് മഹൽ വരെ ഈ കലയ്ക്ക്‌ ഉദാഹരണമാണ്.
ശൈഖ് അഖ്തർ റസാ ഖാൻ ബറേൽവി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഉത്തരേന്ത്യയിലെ പ്രമുഖ ഇസ്‌ലാമിക പണ്ഡിതനും ,ഇന്ത്യൻ ഗ്രാൻഡ് മുഫ്തി,   ആത്മീയഗുരു,   അൽ-അസ്ഹർ യൂണിവേഴ്‌സിറ്റി ആദരിച്ച വിശിഷ്ട വ്യക്തി, ലോക ഇസ്‌ലാമിക പണ്ഡിതന്മാരിൽ പ്രഥമ ഗണനീയരായ ആദ്യത്തെ അൻപതുപേരിൽ ഇടം നേടിയ പ്രതിഭാത്വം.
വിജ്ഞാനം കൊണ്ടും ആത്മീയ സാരഥ്യം കൊണ്ടും സുന്നി പ്രസ്ഥാനത്തിന് നവോന്മേഷം നൽകിയ മുജദ്ദിദേ മില്ലത്ത് അഹ്മദ് രിളാഖാൻ ബറേൽവിയുടെ(റ) മകൻ ഹാമിദ് രിളാഖാന്റെ മകൻ മുഫസ്സിറേ അഅ്‌ളം എന്നറിയപ്പെട്ടിരുന്ന ഇബ്‌റാഹീം രിളാഖാന്റെ മകനായാണ് 1942ൽ ബറേൽവി ശരീഫിൽ അക്തർ രിളാഖാൻ(റ) ജനിക്കുന്നത്.
മാതാപിതാക്കൾ അഖീഖയുടെ അന്ന് നൽകിയ പേര് മുഹമ്മദ് എന്നും പിന്നീട് ഇസ്മാഈൽ രിളാ എന്നും ആയിരുന്നെങ്കിലും അറിയപ്പെട്ടിരുന്നത് അക്തർ രിളാ എന്ന പേരിലാണ്.
അഹ്മദ് രിളാഖാന്റെ(റ) പ്രിയപ്പെട്ട മകനായ മുഫ്തി അഅ്‌ളമേ-ഹിന്ദ് എന്ന് അറിയപ്പെട്ടിരുന്ന, കർമശാസ്ത്രത്തിൽ വിവിധ രാഷ്ട്രങ്ങളിലെ വിശ്വാസികൾക്ക് അവലംബമായിരുന്ന മൗലാനാ ഷാ മുസ്തഫ രിളാഖാൻ എന്നവർ അക്തർ രിളാഖാന്റെ മാതാവിന്റെ വലിയുപ്പയാണ്.
നാലു വർഷവും നാല് മാസവും പ്രായമായപ്പോൾ തന്നെ കുട്ടിയെ ഔദ്യോഗിക മതവിജ്ഞാന പാഠശാലയിലേക്ക് ചേർത്തിട്ടുണ്ട്.
മുസ്തഫ രിളാഖാന്റെ(റ) താവഴിയിലുള്ള മാതാവ് കൃത്യമായ ചിട്ടകളോടെയാണ് മകനെ വളർത്തിയത്.
പണ്ഡിത തറവാടായിരുന്നതിനാൽ കുടുംബ പരിസരത്ത് നിന്ന് അടിസ്ഥാന ആദർശ വിജ്ഞാനങ്ങൾ കൂടി കുട്ടിയെ നല്ല നിലയിൽ വളരാൻ സഹായിച്ചിരുന്നു.
മതഗ്രന്ഥങ്ങളുടെ പ്രാഥമിക പാഠങ്ങൾ പിതാവ് മൗലാനാ ഇബ്‌റാഹീം രിളാഖാനിൽ നിന്ന് പഠിച്ചു.
അഹ്മദ് രിളാഖാൻ ശൈഖിന്റെ ദർഗയോട് ചേർന്ന് നടന്നുകൊണ്ടിരുന്ന ദാറുൽഉലൂം മൻസിറേ ഇസ്‌ലാമിൽ നിന്ന് ഉന്നത പണ്ഡിതന്മാരുടെ ശിഷ്യത്വം ലഭിക്കുകയും ചെയ്തു.
ഇരുപതാമത്തെ വയസ്സിൽ 1962 ജനുവരി 15ന് മുഫ്തി അഅ്‌ളമേ-ഹിന്ദ് ആത്മീയ മാർഗ്ഗത്തിന്റെ ഖിലാഫത്ത് നൽകി ശൈഖിനെ ആദരിച്ചു.
ശംസുൽ ഉലമ ശംസുദ്ദീൻ അഹ്മദ് ബുർഹാനുൽ മില്ലത്ത് ബുർഹാനുൽ ഹഖ് എന്നവരുടെ സാന്നിധ്യത്തിൽ അത് അറിയിക്കുകയും ചെയ്തു.
‘ഈ കുട്ടിയിൽ എനിക്കൊരുപാട് പ്രതീക്ഷകളുണ്ട്’ എന്ന് പറഞ്ഞാണ് മുഫ്തി അഅ്‌ളം ശൈഖിന് ഖിലാഫത്ത് നൽകിയത്.
അതുമാത്രമല്ല, മുഫ്തി അഅ്‌ളമേ ഹിന്ദ് അദ്ദേഹത്തിന്റെ കുറിപ്പുകൾ തയ്യാറാക്കാനും രേഖകൾ കൈമാറാനും ശൈഖ് അക്തർ റസാഖാനെ ചുമതലപ്പെടുത്തുകയും ചെയ്തിരുന്നു.
1984 നവംബർ 14,15 തീയതികളിൽ അക്തർ രിളാഖാൻ(റ) മർഹല ശരീഫിൽ എത്തിയപ്പോൾ അന്നത്തെ ഉന്നത പണ്ഡിതനും ആത്മീയ ഗുരുവുമായ മൗലാനാ സയ്യിദ് ഹസൻ മിയാൻ ബറകാത്തി അദ്ദേഹത്തെ സ്വാഗതം ചെയ്തത് ‘ഖാഇം മഖാം ഹുസൂർ മുഫ്തി അഅ്‌ളം അല്ലാമാ അസ്ഹരി സിന്ദാബാദ്’ എന്ന് പറഞ്ഞായിരുന്നു.
മുഫ്തി അഅ്‌ളമേ ഹിന്ദിന്റെ സ്ഥാനത്ത് നിലകൊള്ളുന്ന അസ്ഹരി മിയാൻ എന്ന് വിളിച്ചാണ് അഭിവാദ്യം ചെയ്തത്.
‘ശ്രേഷ്ഠ ഗുരുവര്യന്മാർക്ക് അല്ലാഹു നൽകിയ ഉന്നതനായ പിന്മുറക്കാരനാണ്’ എന്ന് പറഞ്ഞാണ് അവിടുത്തെ വിശേഷിപ്പിച്ചിരുന്നത്.
ദാറുൽ ഉലൂം മൻസിറേ ഇസ്‌ലാമിൽ നിന്ന് പ്രാഥമിക പഠനം കഴിഞ്ഞ് ശൈഖ് ഉപരിപഠനാർത്ഥം ജാമിഅ അസ്ഹറിലെത്തി.
അസ്ഹറിലെ എല്ലാ പരീക്ഷകളിലും ശൈഖ് ഒന്നാം സ്ഥാനം നേടി.
ഉയർന്ന മാർക്കോടെ ബിരുദം വാങ്ങിയപ്പോൾ അസ്ഹറിലെ മാഗസിൻ ശൈഖിനെ പേരെടുത്ത് പ്രശംസിച്ചു.
വിജ്ഞാനത്തിന്റെ വിശാലതകൊണ്ടും ഹദീസ് വിജ്ഞാനത്തിലുള്ള അവഗാഹം കൊണ്ടും ശൈഖിന് പ്രത്യേകമായി പ്രസിഡന്റ് ജമാൽ അബ്ദുൽ നാസർ അൽ അസ്ഹർ അവാർഡ് സമ്മാനിച്ചു.
അതോടൊപ്പം ഹദീസിലെ പ്രത്യേക പരിജ്ഞാനത്തിന് പ്രശസ്തി പത്രവും നൽകി.
24 വയസ്സായപ്പോൾ അൽ അസ്ഹറിലെ ബിരുദ പഠനം പൂർത്തിയാക്കി ശൈഖ് വീട്ടിൽ മടങ്ങിയെത്തി.
വന്ന ദിവസം നാട്ടിൽ എല്ലാവർക്കും അതൊരു ആഘോഷമായിരുന്നു.
ജന നിബിഢമായ റെയിൽവേ സ്‌റ്റേഷനിലെ സ്വീകരണങ്ങളുടെ ആരവങ്ങളിലേക്കാണ് ശൈഖ് എത്തിച്ചേർന്നത്.
ശൈഖ് അഹ്മദ് രിളാഖാന്റെ ഒരു പിൻഗാമി ലോകത്തറിയപ്പെട്ട ഒരുന്നത പണ്ഡിതനായതിന്റെ എല്ലാ ആവേശവും സ്വീകരണത്തിനുണ്ടായിരുന്നു.
പഠനം കഴിഞ്ഞ് മടങ്ങിയെത്തിയ ശൈഖ് 1968 നവംബർ മൂന്നിന് മൗലാനാ ഹസനൈൻ രിളായുടെ മകളെ വിവാഹം ചെയ്തു.
ആ ദാമ്പത്യ വല്ലരിയിൽ അഞ്ചു പെൺകുട്ടികളും ഒരാൺകുഞ്ഞും പിറന്നു.
അസ്ജദ് മിയ എന്ന പേരിൽ മകൻ ഇന്ന് വൈജ്ഞാനിക രംഗത്തുണ്ട്.
1967ൽ ഇരുപത്തഞ്ചാമത്തെ വയസ്സിൽ ദാറുൽ ഉലൂം മൻസിറേ ഇസ്‌ലാമിൽ അധ്യാപകനായി പ്രവേശിച്ചു.
1968ൽ അവിടെ പ്രിൻസിപ്പലായി നിയുക്തനായി.
ദാറുൽ അസ്ഹരിയ്യ വൈജ്ഞാനിക കേന്ദ്രത്തിലെ ഫത്‌വകളുടെ തലവനായും നിയോഗിക്കപ്പെട്ടു.
അഭിമാനകരമായിരുന്നു ആ 12 വർഷം.
ദാറുൽ ഇഫ്തയും മൻസിറേ ഇസ്‌ലാമും ആ നേതൃസാന്നിധ്യത്തിൽ പുളകം കൊണ്ടു.
അതിനിടയിൽ ധാരാളം പ്രബോധനയാത്രകൾ.
വിദേശികളായ നിരവധി പണ്ഡിതന്മാരും വിദ്യാർത്ഥികളും അവിടുത്തെ സൗഹൃദ വലയത്തിലും ശിഷ്യശ്രേണിയിലുമെത്തി.
1986-87ൽ പ്രൗഢഗംഭീരമായ ഖത്മുൽ ബുഖാരി റാംപൂരിൽ വെച്ച് നടന്നു.
പാണ്ഡിത്യത്തിൽ ശൈഖ് സമുന്നത ശീർഷനായി.
ശൈഖിന്റെ സ്വഹീഹുൽ ബുഖാരി ദർസ് പണ്ഡിതന്മാരും വിദ്യാർത്ഥികളും നിറഞ്ഞ സദസ്സായി മാറി.
അറബിയിലും ഇംഗ്ലീഷിലും ഉറുദുവിലുമായി ആ ക്ലാസുകൾ ജ്ഞാന കുതുകികളെ ആകർഷിച്ചു.
ചെറിയ പ്രായത്തിൽ തന്നെ ദാറുൽ ഇഫ്താഇന്റെ മേധാവിയായി മാറിയ ശൈഖ് ആധുനിക കാലത്തെ മതവീക്ഷണങ്ങൾ അവതരിപ്പിക്കുന്നതിൽ ശ്രദ്ധേയനായിരുന്നു.
അവിടുന്ന് നൽകിയിരുന്ന ഓരോ ഫത്‌വകൾക്കും പിന്നിൽ ഉന്നതരായ പിൻഗാമികളുടെ ആത്മീയ പിന്തുണയും ബലവും ഉണ്ടായിരുന്നു.
നൂറ്റി അറുപത്തിമൂന്ന് വർഷത്തെ ഫത്‌വാ വൈജ്ഞാനിക പാരമ്പര്യം ബറേൽവിയിൽ നിന്ന് വായിച്ചെടുത്താൽ 1831 മുതൽ 1865 വരെ ഹസ്‌റത്ത് മൗലാനാ അലിഖാൻ, 1869 മുതൽ 1921 വരെ അഅ്‌ലാ ഹസ്‌റത്ത് ഇമാം അഹ്മദ് രിളാഖാൻ, 1895 മുതൽ 1942 വരെ ഹസ്‌റത്ത് മൗലാനാ ഹാമിദ് രിളാഖാൻ, 1910 മുതൽ 1981 വരെ മുസ്തഫ രിളാഖാൻ തുടങ്ങിയവരിലൂടെയാണ് കടന്ന്‌പോകുന്നത്.
ഇവർക്കു ശേഷം ഈ വൈജ്ഞാനിക പാരമ്പര്യത്തിലെ ഏറ്റവും ശ്രദ്ധേയനായ വ്യക്തിയായി കടന്നുവന്നത് അക്തർ രിളാഖാൻ ശൈഖായിരുന്നു.
ശൈഖിന്റെ മേൽനോട്ടത്തിൽ ആയിരക്കണക്കിന് ഫത്‌വകളാണ് ദാറുൽ ഇഫ്താഇൽ അസ്ഹരിയ്യയിൽ നിന്ന് പുറത്തുവന്നത്.
മുപ്പത് വർഷത്തെ ഫത്‌വാ സമാഹാരത്തിൽ ശ്രദ്ധേയമായ അയ്യായിരം ഫത്‌വകൾ ശൈഖിന്റെ ഒപ്പോട് കൂടി ദാറുൽ ഇഫ്താഇൽ നിന്ന് പുറത്തുവന്നിട്ടുണ്ട്.
1984 ഓഗസറ്റ് 18ന് താജുൽ ഇസ്‌ലാം എന്ന് ആദരിക്കപ്പെട്ട ശൈഖ് ഫഖീഹുൽ ഇസ്‌ലാം, താജുശ്ശരീഅഃ, മൻജഉൽ ഉലമ തുടങ്ങി വിവിധ അപരനാമങ്ങളിൽ അറിയപ്പെട്ടു.
1983ലാണ് ആദ്യത്തെ ഹജ്ജ് കർമത്തിന് വേണ്ടി പുറപ്പെടുന്നത്.
പിന്നീട് 1986ലും ഹജ്ജ് നിർവഹിച്ചിട്ടുണ്ട്.
1986ലെ യാത്രയിൽ ആദർശപരമായി ശൈഖിനോട് വിയോജിപ്പുള്ള ആളുകൾ സഊദി ഗവൺമെന്റിൽ തെറ്റിദ്ധാരണ ഉണ്ടാക്കുകയും ശൈഖ് അറസ്റ്റ് ചെയ്യപ്പെടുകയുമുണ്ടായി.
1986 ഓഗസ്റ്റ് 31 രാത്രിയിൽ മദീനയിലെ താമസസ്ഥലത്ത് വെളുപ്പിന് മൂന്ന് മണിക്ക് ഉദ്യോഗസ്ഥർ റൂമിലേക്ക് കടന്നുവന്നുകൊണ്ടായിരുന്നു അറസ്റ്റ് രേഖപ്പെടുത്തിയത്.
ശൈഖ് തന്നെ ആ അനുഭവം പങ്കുവെക്കുന്നുണ്ട്.
‘ഞാനും ഭാര്യയും ഒപ്പമുള്ളവരുമായി മദീനയിലെ റൂമിൽ കഴിയുകയാണ്. സുബ്ഹിക്ക് മുമ്പ് ഒരു മൂന്ന് മണിയായിട്ടുണ്ടാകും. എന്റെ കൂടെയുള്ളത് മുഹമ്മദ് അലവി മാലികിയുടെ ഗ്രന്ഥങ്ങളും ശൈഖ് അഹ്മദ് രിളാഖാന്റെ രചനകളും ദലാഇലുൽ ഖൈറാത്ത് എന്ന സ്വലാത്തിന്റെ ഏടുമായിരുന്നു. കടന്നുവന്ന പോലീസുകാർ ഉടനെ ലഗേജുകൾ പരിശോധിക്കാൻ ആരംഭിച്ചു. ഞാൻ ഭാര്യയോട് ബുർഖയിട്ട് ബാത്ത്‌റൂമിന്റെ ഭാഗത്തേക്ക് മാറി നിൽക്കാൻ പറഞ്ഞു. റൂമിൽ തന്നെ പല ചോദ്യോത്തരങ്ങളും നടന്നു. തീർത്തും തെറ്റിദ്ധാരണയുടെ അടിസ്ഥാനത്തിലായിരുന്നു അത്. ബറേൽവി എന്ന ഒരു മതവിഭാഗത്തിന്റെ നേതാവായാണ് എന്നെ അവിടെ പരിചയപ്പെടുത്തപ്പെട്ടിരുന്നത്. ഞാൻ പറഞ്ഞു: ‘ബറേൽവി എന്നത് ഒരു മതവിഭാഗമല്ല. സുന്നി വിശ്വാസാചാരങ്ങളിലൂടെയാണ് ഞങ്ങൾ നീങ്ങുന്നത്. റസൂലും അടുത്ത നൂറ്റാണ്ടിലുള്ളവരും ഏതൊരു മാർഗ്ഗമാണോ പഠിപ്പിച്ചത് അതാണ് ഞങ്ങളുടെയും മാർഗം. പിന്നീട് വാഗ്വാദങ്ങളുടെ പതിനൊന്ന് നാളുകൾ ജയിലിൽ കഴിഞ്ഞു. അതിനിടയിൽ വിശ്വാസപരമായ കാര്യങ്ങൾ, ഇന്ത്യയിലെ വ്യത്യസ്ത മതവിഭാഗങ്ങൾ, തന്റെ വിദേശയാത്രകൾ എന്നിവയെല്ലാം ചോദ്യം ചെയ്യലിന് വിധേയമായി. എല്ലാത്തിനും കൃത്യമായി മറുപടി കൊടുത്തു. അവസാനം ഒരു പോലീസ് ഉദ്യോഗസ്ഥൻ, ‘ഞാൻ അക്തർ രിളാഖാൻ, ഞാൻ ഇന്ത്യയിലെ ബറേൽവി വിശ്വാസക്കാരുടെ നേതാവാണ്’ എന്ന് എഴുതിക്കൊണ്ട് വന്നിട്ട് എന്നോട് അതിൽ ഒപ്പുവെക്കാൻ പറഞ്ഞു.
ഞാൻ ഒപ്പുവെച്ചില്ല.
അവരോട് ഞാൻ പറഞ്ഞു: അങ്ങനെയൊരു മതവിഭാഗമില്ല.
വീണ്ടും വിശദീകരണങ്ങൾ നൽകി.
അവസാനം പതിനൊന്ന് ദിവസങ്ങൾക്കു ശേഷം ഒരുന്നത ഉദ്യോഗസ്ഥൻ ‘നിങ്ങളുടെ വിജ്ഞാനത്തെയും നിങ്ങൾക്ക് ജനങ്ങൾക്കിടയിലുള്ള സ്വീകാര്യതയെയും ഞാനംഗീകരിക്കുന്നു’ എന്ന് പറഞ്ഞു മദീനാ സന്ദർശനത്തിനും, അന്നത്തെ ളുഹ്ർ നിസ്‌കാരത്തിനു പോലും സൗകര്യം നൽകാതെ നേരെ ജിദ്ദാ എയർപോർട്ടിലെത്തിച്ചു.
അതിനിടയിലും സംഭാഷണങ്ങൾ നടന്നിരുന്നു.
പിന്നെ നേരെ നാട്ടിലേക്കും.
അക്തർ രിളാഖാൻ അറസ്റ്റ് ചെയ്യപ്പെട്ടിരുന്നു എന്നറിഞ്ഞപ്പോൾ തന്നെ പതിനായിരക്കണക്കിനാളുകൾ സംബന്ധിച്ച പ്രതിഷേധങ്ങൾ ഇന്ത്യയിൽ നടന്നിരുന്നു.
ബോംബെയിലും ഡൽഹിയിലുമായി പ്രതിഷേധങ്ങളും എംബസി ഓഫീസുകൾക്ക് മുമ്പിൽ സമരങ്ങളും നടന്നു.
പതിനൊന്ന് ദിവസത്തെ ജയിൽവാസത്തിന് ശേഷം നാട്ടിലേക്ക് വന്ന അക്തർ രിളാഖാന് ലഭിച്ചത് വൻ ജനാവലിയുടെ സ്വീകരണമായിരുന്നു.
ഇതേ തുടർന്ന് ഏതൊരാശയത്തിലാണ് അക്തർ രിളാഖാൻ നിലകൊള്ളുന്നതെന്നും ഇങ്ങനെ ലോകത്തെ വിവിധ ഭാഗങ്ങളിൽ നിന്ന് വരുന്ന വിശ്വാസികളെ ദ്രോഹിക്കുന്ന നടപടികൾ ശരിയല്ലെന്നും അറിയിച്ചുകൊണ്ട് അന്നത്തെ സഊദി ഭരണാധികാരിയായിരുന്ന ഫഹദ് ബിൻ അബ്ദുൽ അസീസിനും തുർക്കി ബിൻ അബ്ദുൽ അസീസിനും ലണ്ടനിലെ മുസ്‌ലിം സഹോദരങ്ങളും ഇന്ത്യയിൽ നിന്നുള്ള പണ്ഡിതന്മാരും അറബിയിൽ എഴുത്തുകളയച്ചു കൊടുത്തു.
അതേ തുടർന്നാണ് ഫഹദ് ബിൻ അബ്ദുൽ അസീസ് രാജാവിന്റെ ‘Muslims from all walks of lite will be allowed to make ibadah on their way in Saudi Arabia’ എന്ന പ്രസ്താവന വന്നത്.
അതിനുശേഷം അക്തർ രിളാഖാൻ തങ്ങളുടെ സ്ഥാനപദവികൾ അറിയുകയും വേൾഡ് ഇസ്‌ലാമിക് മിഷൻ ലണ്ടനിൽ നിന്ന് തെറ്റിദ്ധാരണകൾ തീർക്കുന്ന രൂപത്തിലുള്ള ശ്രമങ്ങൾ നടത്തുകയും ചെയ്തപ്പോൾ 1987 മെയ് 21ന് താജുശ്ശരീഅഃ ശൈഖ് അക്തർ രിളാഖാന് ഡൽഹി എംബസിയിൽ നിന്ന് ഒരു ഫോൺ വന്നു.
മക്കയും മദീനയും സന്ദർശിക്കാനും ആരാധനകൾ നിർവഹിക്കാനുമുള്ള സൗകര്യമൊരുക്കിക്കൊണ്ട് സഊദി ഗവൺമെന്റ് നൽകിയ സ്‌പെഷ്യൽ വിസാ അറിയിപ്പായിരുന്നു അത്.
സന്തോഷത്തോടെയും ആനന്ദത്തോടെയും 1987 മെയ് 27ന് ശൈഖ് സഊദി അംബാസിഡറുടെ പ്രത്യേക ബഹുമതിയോടു കൂടി പതിനാറ് ദിവസത്തെ മക്കാ-മദീന സന്ദർശനത്തിലേർപ്പെട്ടു.
കർമങ്ങൾ നിർവഹിച്ച് നാട്ടിലേക്ക് മടങ്ങിവന്നപ്പോൾ ആഘോഷത്തിന്റെ ആരവങ്ങളായിരുന്നു.
ഖാദിരി ത്വരീഖത്തിന്റെ മഹനീയമായ ആത്മീയ വഴിയിൽ ശൈഖിന് ലക്ഷക്കണക്കിന് മുരീദുമാരുണ്ട്, ഇറാഖ്, പാകിസ്താൻ, ഇന്ത്യ, ബംഗ്ലാദേശ്, ശ്രീലങ്ക, മൗറീഷ്യസ്, യു കെ, ഹോളണ്ട്, സൗത്ത് ആഫ്രിക്ക, അമേരിക്ക, ഇറാൻ, തുർക്കി, മലാവി, സഊദി തുടങ്ങിയ രാഷ്ട്രങ്ങളിൽ.
വിദ്യാഭ്യാസ സ്ഥാപനങ്ങൾ, വൈജ്ഞാനിക സഭകൾ തുടങ്ങിയ നിരവധി സംരംഭങ്ങളുടെ അമരത്ത് അദ്ദേഹമുണ്ടായിരുന്നു.
ദാറുൽ ഇഫ്താഅ് ബറേലി ശരീഫ്, മനാമ സുന്നി ദുനിയാ മാഗസിൻ, അക്തർ രിളാ ലൈബ്രറി ലാഹോർ, മർകസി ദാറുൽ ഇഫ്ത ഹോളണ്ട്, ജാമിഅ മദീനത്തുൽ ഇസ്‌ലാം ഹോളണ്ട്, അൽ ജാമിഅത്തുൽ ഇസ്‌ലാമിയ്യ റാംപൂർ, അൽ ജാമിഅത്തുന്നൂരിയ്യ, അൽ ജാമിഅത്തുറള്‌വിയ്യ ബീഹാർ, മദ്‌റസ അറബിയ്യ ഗൗസിയ്യ ബൂർഹാൻപൂർ, മദ്‌റസ ഗൗസിയ്യ ഗുജറാത്ത്, മദ്‌റസ അഹ്‌ലുസ്സുന്നത്ത് ഗുൽഷന്റള ബീഹാർ, ദാറുൽ ഉലൂം ബോംബെ, മദ്‌റസ തൻസീമുൽ മുസ്‌ലിമീൻ ബീഹാർ, ഇമാം അഹ്മദ് രിളാ അക്കാദമി സൗത്ത് ആഫ്രിക്ക, മുഹിബ്ബനേ രിളാ-ഇ-മുസ്തഫ സൗത്ത് ആഫ്രിക്ക തുടങ്ങിയ ഒട്ടേറെ സംരംഭങ്ങളുടെ പ്രധാന നേതൃത്വമായിരുന്നു.
അതോടൊപ്പം ശരീഅഃ ബോർഡ്, യു പി മുസ്‌ലിം പേഴ്‌സണൽ ലോ കൗൺസിൽ, ആൾ ഇന്ത്യ ജംഇയ്യത്തുൽ ഉലമ തുടങ്ങിയ വൈജ്ഞാനിക-പണ്ഡിത സഭകളുടെ അധ്യക്ഷനായും സേവനമനുഷ്ഠിച്ചിട്ടുണ്ട്.
രചനാ രംഗത്തും ഉയർന്ന സേവനങ്ങളുണ്ട്.
അമ്പതോളം പ്രൗഢമായ കൃതികൾ അറബിയിലും ഉറുദുവിലും രചിച്ചിട്ടുണ്ട്.
പല കൃതികളുടേയും ഇംഗ്ലീഷ് വിവർത്തനവും ലഭ്യമാണ്.
പ്രധാനമായും സ്വഹീഹുൽ ബുഖാരിയുടെ പ്രൗഢമായ വ്യാഖ്യാനം രചനയിലുണ്ട്.
വ്യാഖ്യാനിച്ചെഴുതിയ അൽ ഫർദ അറബ് ലോകത്ത് പ്രശംസ പിടിച്ചുപറ്റിയ മനോഹരമായ ഗ്രന്ഥമാണ്.
ആധുനിക കർമശാസ്ത്ര വീക്ഷണങ്ങളവതരിപ്പിച്ചുകൊണ്ട് രചിച്ച ഫത്‌വ ഗ്രന്ഥങ്ങളും പ്രസിദ്ധീകൃതമായിട്ടുണ്ട്.
റസൂലിനോടുള്ള(സ്വ) ഇഷ്ടങ്ങൾ നിറഞ്ഞ് നിൽക്കുന്ന നഅ്ത് ശരീഫുകളുടെ വലിയൊരു സമാഹാരം തന്നെ രചനയായി നമുക്ക് വായിക്കാനുണ്ട്.
മദീനയെ പ്രകീർത്തിച്ചുകൊണ്ടും നബിയോടുള്ള(സ) സ്‌നേഹത്തിന്റെ പ്രാധാന്യമവതരിപ്പിച്ചുകൊണ്ടും അനുരാഗിയുടെ ഹൃദയത്തിൽ നിന്ന് വരുന്ന നഅ്ത് ശരീഫുകൾ നമുക്കാ സമാഹാരത്തിൽ നിന്ന് വായിച്ചെടുക്കാൻ കഴിയും.
ശൈഖ് അബ്ദുർറഹ്മാൻ അബ്ദുൽ ഖാലിഖ് ഇംഗ്ലീഷ് വിലാസം https://ml.wikipedia.org/wiki/Abdur_Rahman_Abdul_Khaliq
കുവൈത്തിലെ സലഫി പ്രസ്ഥാനത്തിന്റെ നെടുംതൂണുകളിൽ ഒരാളായിരുന്നു  ശൈഖ് അബ്ദുർറഹ്മാൻ അബ്ദുൽ ഖാലിഖ് (5 November 1939 – 29 September 2020).
ആധുനിക കാലഘട്ടത്തിലെ പ്രമുഖ സലഫി പണ്ഡിതന്മാരുടെ ഗണത്തിൽ ഉൾപ്പെട്ട ശൈഖ് അബ്ദുർറഹ്മാൻ അബ്ദുൽ ഖാലിഖിന് ലോകത്തുടനീളം അനുയായികളും ശിഷ്യന്മാരുമുണ്ട്.
ഇസ്ലാമും സലഫിസവുമായി ബന്ധപ്പെട്ട 60-ഓളം പുസ്തകങ്ങൾ രചിച്ചിട്ടുണ്ട്.
1939 നവംബർ 5 ന് ഈജിപ്തിലെ മനൂഫിയയിലാണ് അബ്ദുൽ ഖാലിക്കിൻ്റെ ജനനം.
മദീനാ ഇസ്‌ലാമിക് യൂനിവേഴ്‌സിറ്റിയിലാണ് ഉപരിപഠനം പൂർത്തിയാക്കിയത്.
1965-ൽ കുവൈത്തിൽ താമസമുറപ്പിച്ച അദ്ദേഹം 1990 വരെ വിവിധ വിദ്യാഭ്യാസ സ്ഥാപനങ്ങളിൽ സേവനമനുഷ്ഠിച്ചു.
കുവൈത്തിലെ സലഫി സംഘടനയായ ജംഇയ്യത്തു ഇഹ്‌യാഇത്തുറാസിൽ ഇസ്‌ലാമിയിൽ ഗവേഷണ വിഭാഗ തലവനായി പ്രവർത്തിച്ച അദ്ദേഹം സലഫി വീക്ഷണത്തിൽ രചിക്കപ്പെട്ട അറുപതോളം കൃതികളുടെ കർത്താവാണ്.
2011ൽ അദ്ദേഹത്തിന് കുവൈത്ത് പൗരത്വം ലഭിച്ചു.
വൈവിധ്യമാർന്ന വിഷയങ്ങൾ കൈകാര്യം ചെയ്യുന്ന അബ്ദുൽ ഖാലിഖിൻ്റെ കൃതികൾക്ക് പല ദിക്കുകളിൽനിന്നും കടുത്ത വിമർശനങ്ങളും ഏറ്റുവാങ്ങേണ്ടി വന്നിട്ടുണ്ട്.
ശൈഖ് ഇബ്‌നുബാസ്, നാസ്വിറുദ്ദീൻ അൽബാനി , ശൈഖ് മുഖ്ബിലുൽ വാദിഇ തുടങ്ങിയ പണ്ഡിതപ്രമുഖരുമായുള്ള സഹവാസം സൂക്ഷ്മവും അഗാധവുമായ ജ്ഞാനമണ്ഡലത്തിലേക്ക് അദ്ദേഹത്തെ നയിച്ചു.
പരമ്പരാഗത സലഫിധാരയിൽനിന്ന് വേറിട്ടു ചിന്തിക്കുകയും ആനുകാലിക ചലനങ്ങളെ രചനാത്മകമായി അഭിമുഖീകരിക്കുകയും ചെയ്യുന്ന അദ്ദേഹത്തിൻ്റെ വിചാരധാരകൾ കാലങ്ങളായി അനുവർത്തിച്ചുപോന്ന സാമ്പ്രദായിക രീതിയിൽനിന്നും വ്യത്യസ്ഥമായിരുന്നു.
ഹൃദയാഘാതം മൂലം അബ്ദുൽ ഖാലിഖ് 2020 സെപ്റ്റംബർ 29 ന് കുവൈറ്റ് സിറ്റിയിൽ വച്ച് മരിച്ചു.
ശൈഖ് അബ്ദുൽ അസീസ് ബിൻ ബാസ് ഇംഗ്ലീഷ് വിലാസം https://ml.wikipedia.org/wiki/Abd_al-Aziz_ibn_Abd_Allah_ibn_Baaz ഈ ലേഖനം ഒരു അനാഥലേഖനമാണ് .
1912 (1330 ഹി) ൽ സഊദി അറേബ്യയുടെ തലസ്ഥാന നഗരിയായ റിയാദിൽ ജനിച്ചു.
സഊദി അറേബ്യയിലെ പ്രശസ്ത പണ്ഡിതരായ ഷെയ്ഖ്‌ മുഹമ്മദ്‌ ബിൻ ഇബ്റാഹീം ആലു ഷെയ്ഖ്‌, ഷെയ്ഖ്‌ മുഹമ്മദ്‌ ബിൻ അബ്ദുൽ ലത്ത്വീഫ് ആലു ഷെയ്ഖ്‌, ഷെയ്ഖ്‌ സഅദു ബ്നു അബീ വഖാസ് അൽ ബുഖാരി തുടങ്ങിയ നിരവധി പണ്ഡിതരിൽനിന്നു വിദ്യാഭ്യാസം നേടി.
ഇരുപതാം വയസ്സിൽ കാഴ്ചശക്തി പൂർണമായി നഷ്ടപ്പെട്ടെങ്കിലും വിജ്ഞാന സമ്പാദനം തുടർന്നു.
1938 മുതൽ 1956 വരെ അൽ ഖർജ് കോടതിയിൽ ജഡ്ജിയായി സേവനമനുഷ്ടിച്ചു.
തുടർന്ന് ഇമാം ഇബ്നു സഊദ് യൂണിവേഴ്സിറ്റിയിലെ മഅഹദ് ഇൽമി, ലോ കോളേജ് എന്നീ സ്ഥാപനങ്ങളിൽ പ്രഫസർ, 1962 മുതൽ 1975 വരെ മദീന യൂണിവേഴ്സിറ്റി വൈസ് ചാൻസലർ എന്നീ ഔദ്യോഗിക പദവികളും വഹിച്ചു.
ദാറുൽ ഇഫ്ത ചെയർമാൻ, സഊദി അറേബ്യയുടെ ഗ്രാൻറ് മുഫ്തി (മുഖ്യ മതകാര്യ ഉപദേശകൻ) എന്നീ ഉന്നത പദവികളിൽ സേവനമനുഷ്ടിച്ചു.
1999 മെയ് 13 നു ഇഹലോക വാസം വെടിഞ്ഞു.
ശേഷാചലം മലനിരകൾ ഇംഗ്ലീഷ് വിലാസം https://ml.wikipedia.org/wiki/Seshachalam_Hills
തെക്കുകിഴക്കൻ ഇന്ത്യയിലെ തെക്കൻ ആന്ധ്രാപ്രദേശ് സംസ്ഥാനത്തിൽ സ്ഥിതിചെയ്യുന്ന പൂർവ്വ ഘട്ടത്തിന്റെ ഭാഗമായ മലനിരകളാണ് ശേഷാചലം മലനിരകൾ .
പ്രീകാംബ്രിയൻ കാലഘട്ടത്തിലാണ് (3.8 ബില്യൺ മുതൽ 540 ദശലക്ഷം വർഷങ്ങൾക്ക് മുമ്പ്) മലനിരകൾ രൂപപ്പെട്ടത്.
ഈ കുന്നുകളിൽ അടങ്ങിയിരിക്കുന്ന ധാതുക്കളിൽ മണൽക്കല്ലും ചുണ്ണാമ്പുകല്ലുമായി ഇടകലർന്ന ഷേൽ ഉൾപ്പെടുന്നു.
ഈ മലനിരകളുടെ അതിരുകൾ പടിഞ്ഞാറും വടക്കുപടിഞ്ഞാറും രായലസീമ ഉയർന്ന പ്രദേശങ്ങളും, വടക്ക് നന്ദ്യാൽ താഴ്വരയുമാണ്.
ശേഷാചലം മലനിരകളുടെ പനോരമിക് വ്യൂ, തലക്കോണ മതപരമായ പ്രാധാന്യം
ഒരു പ്രധാന ഹിന്ദു തീർത്ഥാടന നഗരമായ തിരുപ്പതി ഈ മലനിരകളിലാണ് സ്ഥിതി ചെയ്യുന്നത്.
അഞ്ജനാദ്രി, ഗരുഡാദ്രി, നാരായണാദ്രി, നീലാദ്രി, ശേഷാദ്രി, വെങ്കിടാദ്രി, വൃഷഭദ്രി എന്നിങ്ങനെ ഏഴ് കൊടുമുടികളാണ് ഈ മലനിരകളിൽ  ഉള്ളത്, ഏറ്റവും ഉയരം കൂടിയ മലയ്ക്ക് സമുദ്രനിരപ്പിന് മുകളിൽ 600 മീറ്റർ (2,000 അടി) ഉയരമുണ്ട്.
ഹൈന്ദവ പുരാണങ്ങളിൽ പരാമർശിക്കുന്ന സർപ്പ രാജാവായ ആദിശേഷന്റെ ഏഴ് തലകളെയാണ്  ഏഴ് മലകൾ പ്രതിനിധീകരിക്കുന്നതെന്ന് പറയപ്പെടുന്നു.
ശ്രീവെങ്കടേശ്വര ദേശീയോദ്യാനം ഈ മലനിരകളിലാണ് സ്ഥിതി ചെയ്യുന്നത്.
പ്രസിദ്ധമായ നാച്ചുറൽ ആർച്ച്, തിരുമല ഹിൽസ്, ശേഷാചലം മലനിരയുടെ ഭാഗമാണ്, ഇത് മധ്യ, അപ്പർ പ്രോട്ടോറോസോയിക് ഇയോണിന് ഇടയിലുള്ള കാലഘട്ടത്തിലാണ് ഉണ്ടായത് എന്ന് കരുതപ്പെടുന്നു.
ശേഷാചലം മലനിരകൾ 80 കിലോമീറ്റർ നീളത്തിലും 32 മുതൽ 40 ലകിലോമീറ്റർവരെ വീതിയിലുമായി വടക്ക് പടിഞ്ഞാറ് മുതൽ തെക്ക് കിഴക്ക് വരെ നീളുന്നു.
ശേഷാചലം മലനിരകളുടെ ഉയരം സമുദ്ര നിരപ്പിൽ നിന്ന് 168 മുതൽ 1187 മീറ്റർ വരെ വ്യത്യാസപ്പെടുന്നു.
ഏറ്റവും ഉയരമുള്ള കൊടുമുടി തെല്ലറല്ല പെന്റ (1187 മീറ്റർ) ആണ്, മറ്റ് മിക്ക കൊടുമുടികളും 900 മീറ്ററിനു മുകളിൽ ഉയരമുള്ളവയാണ്.
സംരക്ഷിത റിസർവ് വനം
2010-ൽ ഇത് ഒരു സംരക്ഷിത ജൈവമണ്ഡലം ആയി പ്രഖ്യാപിക്കപ്പെട്ടു.
മരുന്നുകൾ, സോപ്പുകൾ, ആചാരങ്ങൾ മുതലായവയിൽ ഉപയോഗിക്കുന്ന രക്ത ചന്ദനത്തിന്റെ വലിയ ശേഖരം ഇവിടെയുണ്ട്.
ചിത്രശാല തിരുമല മലയിലുള്ള മാൽവാടി ഗുണ്ടം വെള്ളച്ചാട്ടം ശേഷാചലം മലനിരകളുടെ മനോഹരമായ കാഴ്ച അവലംബം പുറം കണ്ണികൾ എൻസൈക്ലോപീഡിയ ബ്രിട്ടാനിക്ക ആന്ധ്രാപ്രദേശിലെ ക്ഷേത്രങ്ങളും ഐതിഹ്യങ്ങളും Archived 2006-05-14 at the Wayback Machine .
ശേഷാചലം ബയോസ്ഫിയർ റിസർവ് Archived 2019-09-11 at the Wayback Machine .
14°20′00″N 78°15′00″E ﻿ / ﻿ 14.33333°N 78.25°E ﻿ / 14.33333; 78.25
ശൈഖ് അബൂ മുഹമ്മദ് അൽ മഖ്‌ദീസി ഇംഗ്ലീഷ് വിലാസം https://ml.wikipedia.org/wiki/Abu_Muhammad_Asem_al-Maqdisi
ജിഹാദി എഴുത്തുകാരൻ, ജോർദ്ദാനിയൻ ജിഹാദി നേതാവായിരുന്ന അബു മുസ് അബ് സർഖാവിയുടെ ചിന്താരൂപീകരണത്തിനു പിന്നിലെ ആത്മീയാചാര്യൻ എന്നീ നിലകളിൽ സുപ്രസിദ്ധനായ ഇസ്ലാമികപണ്ഡിതനാണ് അബൂ മുഹമ്മദ് അൽ മഖ്‌ദീസി .
യഥാർഥ നാമം ഇസാം മുഹമദ് ത്വാഹിർ അൽ ബർഖാവി .
ജീവിച്ചിരിക്കുന്ന ഏറ്റവും സ്വാധീനമുള്ള ജിഹാദി താത്വികാചാര്യന്മാരിലൊരാൾ എന്ന് യു.എസ്. മിലിറ്ററി അക്കാഡമി വിശേഷിപ്പിച്ചിരിക്കുന്നു.
ഇദ്ദേഹത്തിന്റെ രചനകൾക്ക് വ്യാപകപ്രചരണവും സ്വീകാര്യതയും ലഭിച്ചിട്ടുണ്ട്.
അൽ ഖെയ്ദയുടെ മുഖ്യ ഓൺ ലൈൻ ലൈബ്രറിയായി വിശേഷിപ്പിക്കപ്പെടുന്ന തൗഹീദ് എന്ന തീവ്രവാദപരമായ വെബ്സൈറ്റ് നിർമ്മിച്ച കുറ്റത്തിന് മഖ്ദീസി ഇപ്പോൾ ജോർദ്ദാനിൽ തടവിലാണ്.
1959-ൽ പലസ്തീനിലെ നബുലുസിലാണ് ജനനം.
ചെറുപ്പത്തിലേ കുവൈത്തിലേക്ക് പലായനം ചെയ്തു.
ഇറാഖിലെ മുസൂൾ സർവകലാശാലയിൽ പഠനം.
കുവൈത്തിലേയും സൗദി അറേബ്യയിലേയും നിരവധി പണ്ഡിതന്മാരുടെ ശിഷ്യനായി.
ഇബ്നു തൈമിയയടേയും ഇബ്നുൽ ഖയ്യിമിന്റെയും ഇബ്നു വഹാബിന്റെയും രചനകളാൽ കൂടുതൽ സ്വാധീനിക്കപ്പെട്ടു.
റഷ്യക്കെതിരെയുള്ള അഫ്ഗാൻ ജിഹാദിൽ പങ്കെടുക്കാനായി മഖ്ദീസി പാകിസ്താനും അഫ്ഗാനിസ്താനും സന്ദർശിച്ചു.
1992-ൽ ജോർദ്ദാനിലേക്ക് വന്നു.
മനുഷ്യനിർമിത തത്ത്വശാസ്ത്രങ്ങളെ നിഷ്കാസനം ചെയ്ത് ഇസ്ലാമികഭരണം സ്ഥാപിക്കാനുള്ള അദ്ദേഹത്തിന്റെ ആഹ്വാനം സർക്കാരിന്റെ ദൃഷ്ടിയിൽപ്പെടുകയും അറസ്റ്റ് ചെയ്യപ്പെടുകയും ചെയ്തു.
1995-ൽ ജയിലിൽ വെച്ച് സർഖാവിയെ പരിചയപ്പെട്ടു.
മഖ്ദീസിയുടെ തത്ത്വശാസ്ത്രത്തിൽ ആകൃഷ്ടനായ സർഖാവി, ജയിൽ മോചിതരായ ഉടനെ  അഫ്ഗാനിസ്താനിലേക്ക് കടന്നു.
ജോർദാനിൽ തന്നെ നിന്ന മഖ്ദീസി ജോർദ്ദാനിലെ അമേരിക്കൻ സ്ഥാപനങ്ങൾ ആക്രമിക്കാൻ ശ്രമിച്ചതിന്റെ പേരിൽ വീണ്ടും അറസ്റ്റ് ചെയ്യപ്പെട്ടു.
2005 ൽ വീണ്ടും ജയിൽ മോചിതനായ അദ്ദേഹം അൽ ജസീറക്ക് നൽകിയ അഭിമുഖത്തിന്റെ പേരിൽ വീണ്ടും ജയിലിലടക്കപ്പെട്ടു.
ശേഷഗിരിപ്രഭു ഇംഗ്ലീഷ് വിലാസം https://ml.wikipedia.org/wiki/M.
_Sheshagiri_Prabhu
മലയാളത്തിലെ പ്രമുഖ വ്യാകരണപണ്ഡിതരിൽ ഒരാളാണു് ശേഷഗിരി പ്രഭു എന്നറിയപ്പെടുന്ന മാധവ ശേഷഗിരി പ്രഭു.
കൊങ്കണിയായിരുന്നു അദ്ദേഹത്തിന്റെ മാതൃഭാഷയെങ്കിലും മലയാളഭാഷയിലും വ്യാകരണത്തിലും അദ്ദേഹം അതീവ തത്പരനായിരുന്നു. ' വ്യാകരണമിത്രം ' എന്ന മലയാളവ്യാകരണ ഗ്രന്ഥം അദ്ദേഹമാണു് രചിച്ചതു് .
വ്യാകരണപഠനം കുട്ടികൾക്ക് ലളിതമായി പറഞ്ഞുകൊടുക്കാനും മനസ്സിലാക്കാനും ഉതകുന്ന തരത്തിൽ പുസ്തകങ്ങൾ രചിച്ചു എന്നതാണ് ശേഷഗിരി പ്രഭുവിന്റെ മേന്മ .
ജീവിതരേഖ 1855 ജനനം 1865 പ്രൊവിഡൻസ് സ്കൂളിൽ 1875 മെട്രിക്കുലേഷൻ 1877 എഫ്.എ. 1888 ചരിത്രത്തിൽ ബി.എ. 1891 സംസ്കൃതത്തിൽ ബി.എ. 1892 സ്കൂൾ ഡെപ്യൂട്ടി ഇൻസ്പെക്ടറായി 1899 എം.എ.; മംഗലാപുരം ഗവൺമെന്റ് കോളേജ് ലക്ചറർ 1910 ആന്ധ്രാപ്രദേശിലെ രാജമേന്ദ്രി ട്രെയിനിങ് കോളേജിൽ 1914 സർക്കാർ സർവീസിൽ നിന്നു പെൻഷൻ 1916 കൊച്ചി ടി.ഡി. ഹൈസ്കൂളിൽ ഹെഡ്മാസ്റ്റർ 1924 മരണം പ്രധാന കൃതികൾ 1898 ബാലവ്യാകരണം 1903 വ്യാകരണാദർശം 1904 വ്യാകരണമിത്രം 1919 വ്യാകരണാമൃതം 1923 ശിശുമോദകം 1923 ബാലാമൃതം അവലംബം ↑ വൈയാകരണനായ ശേഷഗിരി പ്രഭു, വെബ്ദുനിയ ↑ മഹച്ചരിതമാല - ശേഷഗിരിപ്രഭു, പേജ് - 569, ISBN 81-264-1066-3
സുഖ്‌ന തടാകം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Sukhna_Lake സുഖ്‌ന തടാകക്കരയിലെ സൂര്യാസ്തമയം
ഹിമാലയത്തിലെ ശിവാലിക് മലനിരകളുടെ താഴ്‌വാരത്തായി ചണ്ഡീഗഢിൽ സ്ഥിതി ചെയ്യുന്ന ഒരു ജലാശയമാണ് സുഖ്‌ന തടാകം (Sukhna Lake) .
ശിവാലിക് മലകളിൽ നിന്നും വരുന്ന ഒരു ചെറിയ നദിയിൽ 1958 -ൽ ഉണ്ടാക്കിയ ഈ തടാകത്തിന്റെ വിസ്തൃതി മൂന്നു ചതുരശ്രകിലോമീറ്ററാണ്.
സുഖ്‌ന തടാകത്തിന്റെ ഒരു പ്രഭാതദൃശ്യം A rock statue near Sukhna lake അവലംബം പുറത്തേക്കുള്ള കണ്ണികൾ Sukhna Lake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുഖ്‌ദേവ് സിങ് കാങ് ഇംഗ്ലീഷ് വിലാസം https://ml.wikipedia.org/wiki/Sukhdev_Singh_Kang
പ്രമുഖ നിയമജ്ഞനും മുൻ കേരളാ ഗവർണറുമായിരുന്നു സുഖ്‌ദേവ് സിങ് കാങ് ( 15 മേയ് 1931 – 12 ഒക്ടോബർ 2012 ).
കേരളത്തിന്റെ പതിന്നാലാം ഗവർണറായിരുന്നു സുഖ്‌ദേവ്‌സിങ് കാങ്.
1997 ജനുവരി 25 മുതൽ 2002 ഏപ്രിൽ 18 വരെയാണ് അദ്ദേഹം ഈ പദവിയിലിരുന്നത്.
കെ. നായനാർ , എ.കെ. ആന്റണി എന്നിവരായിരുന്നു ഈ കാലയളവിൽ മുഖ്യമന്ത്രിമാർ.
1931ൽ പഞ്ചാബിലെ ലുധിയാനയിലെ ഇടത്തരം കുടുംബത്തിലാണ് സുഖ്ദേവിന്റെ ജനനം.
1953ൽ പഞ്ചാബ് സർവകലാശാലയിൽനിന്ന് നിയമ ബിരുദം നേടിയ അദ്ദേഹം ലുധിയാനയിൽ അഭിഭാഷകനായി പ്രാക്ടീസ് ആരംഭിച്ചു.
1979 മുതൽ പത്ത് വർഷക്കാലം പഞ്ചാബ് - ഹരിയാണ ഹൈക്കോടതിയിൽ ജഡ്ജിയായി സേവനമനുഷ്ഠിച്ചു.
1989 ൽ ജമ്മു-കശ്മീർ ഹൈക്കോടതിയുടെ ചീഫ് ജസ്റ്റിസായി നിയമിതനായി.
1993 -ലാണ് വിരമിച്ചത്.
1979ൽ പഞ്ചാബ് ഹൈകോടതിയിൽ ജഡ്ജിയായി.
പത്ത് വർഷത്തിന് ശേഷം ജമ്മു കശ്മീർ ഹൈകോടതിയിൽ ചീഫ് ജസ്റ്റിസായി.
പിന്നീട് സുപ്രീംകോടതി ജഡ്ജിയായി.
ലോകായുക്ത , മനുഷ്യാവകാശ കമീഷൻ എന്നിവയുടെ പ്രവർത്തനങ്ങൾക്കാധാരമായ നിയമം സംസ്ഥാനത്ത് നടപ്പിലാക്കുന്നത് ഇദ്ദേഹത്തിൻെറ കാലത്താണ്.
പഞ്ചായത്തീരാജിൽ ഭേദഗതി കൊണ്ടുവന്നതും സുഖ്ദേവ് ഗവർണറായിരിക്കെയാണ്.
കേരളത്തിലെ ഗവർണർ പദവിയിൽ നിന്ന് വിരമിച്ച ശേഷം ദേശീയ മനുഷ്യാവകാശക്കമ്മീഷൻ അംഗമായി നിയമിതനായി.
സുഖ്‌ദേവ് സിങ് കാങ്ങിന്റെ മകൻ എൻ.എസ്. കാങ് ചണ്ഡീഗഢിലെ റവന്യൂവിഭാഗം ഫിനാൻഷ്യൽ കമ്മീഷണറാണ്.
രണ്ട് പെൺമക്കളുമുണ്ട്.
2001 ലെ ആൻറണി സർക്കാറിന്റെ പ്രഥമ നയപ്രഖ്യാപന പ്രസംഗത്തിലെ ഒരു ഭാഗം ഗവർണർ സഭയിൽ വായിക്കാതെ വിട്ടത് അന്ന് വിവാദങ്ങൾക്കിടയാക്കിയിരുന്നു .
അവലംബം ↑ 1 2 http://www.madhyamam.com/node/195347/ad_sp%5Bപ്രവർത്തിക്കാത്ത+കണ്ണി%5D
സുഖ്‌വീന്ദർ സിംഗ് ഇംഗ്ലീഷ് വിലാസം https://ml.wikipedia.org/wiki/Sukhwinder_Singh
സുഖ്‌വീന്ദർ സിംഗ് (ജൂലൈ 1971 ജനനം 18) ഒരു ഇന്ത്യൻ ബോളിവുഡ് പിന്നണി ഗായകൻ ആണ്.
സിംഗ് തന്റെ 1999-ലെ " ചയ്യ ചയ്യാ " എന്ന ഗാനത്തിലൂടെയാണ് പ്രശസ്തനാകുന്നത്.
ഈ ഗാനത്തിന് പിന്നീട് ആ വർഷത്തെ മികച്ച പിന്നണി ഗായകനുള്ള ഫിലിംഫെയർ പുരസ്കാരം ലഭിക്കുകയും ചെയ്തു.
പിന്നീട് സ്ലംഡോഗ് മില്യണയർ എന്ന ചിത്രത്തിലെ ജയ് ഹോ എന്ന ഗാനത്തിലൂടെ കൂടുതൽ അന്താരാഷ്ട്ര ശ്രദ്ധ നേടി.
ഈ ഗാനത്തിന് ഓസ്കാർ , ഗ്രാമി പുരസ്കാരങ്ങൾ ലഭിച്ചു.
പിന്നീട് 2014 പുറത്തിറങ്ങിയ ഹൈദർ എന്ന ചിത്രത്തിലെ ഗാനത്തിന് മികച്ച പിന്നണി ഗായകനുള്ള ദേശീയ ചലച്ചിത്ര അവാർഡ് ലഭിച്ചു.
ബോളിവുഡ് ലെ പ്രശസ്തരായ താരങ്ങളായ സൽമാൻ ഖാൻ , ഷാരൂഖ് ഖാൻ , അർജുൻ രാംപാൽ , അനിൽ കപൂർ , അക്ഷയ് കുമാർ , സെയ്ഫ് അലി ഖാൻ , അജയ് ദേവ്ഗൺ , അഭിഷേക് ബച്ചൻ , റിതേഷ് ദേശ്മുഖ് , തുഷാർ കപൂർ , വിവേക് ​​ഒബ്റോയ് , സഞ്ജയ് ദത്ത് , ബോബി ഡിയോൾ രൺബീർ കപൂർ , കുനാൽ കപൂർ , ഷബീർ അലുവാലിയ , ഫർഹാൻ അക്തർ , സണ്ണി ഡിയോൾ തുടങ്ങി നിരവധി ഹീറോകൾക്കു വേണ്ടി പിന്നണിയിൽ പാടിയിട്ടുണ്ട്.
പാടിയ സിനിമകൾ 1986 -  കർമ്മ, ഏക് ഛാദർ മൈലീ സീ 1990 - നാച്നേവാലേ ഗാനേവാലേ 1991-  ഖിലാഫ്, സൌദാഗർ, ഫതേ, കുർബ്ബാൻ 1992 - ചമത്കാർ 1995 - രഘുവീർ 1997 - ഇതിഹാസ്, ദസ് 1998 - ദിൽ സേ, എർത്ത്, സായിയാൻ 1999 - രവോയി ചന്ദമാമ, പൂവെല്ലാം കേട്ടുപ്പാർ, ദിൽ ക്യാ കരേ, ദാഗ് ദ ഫയർ, ഫൂൽ ഔർ ആഗ്, ബീവി നമ്പർ 1, സീനു, പഞ്ചായത്ത്, ദില്ലഗി, ഖൂബ്‌സൂരത്, തക്ഷക്, ജാൻ‌വർ, വാനത്തൈപ്പോലാ.
2000- ഷഹീദ് ഉദ്ധം സിംഗ് ഏലിയാസ് രാം മൊഹമ്മദ് സിംഗ് ആസാദ്, അണ്ണയ്യ, ഖൌഫ്, ഹം തൊ മൊഹബ്ബത്ത് കരേഗാ, ദേവി പുത്രുഡു, റെഫ്യൂജി, ജംഗിൾ, അസ്തിത്വ, കുരുക്ഷേത്ര, രാജാ കോ റാനീ സേ പ്യാർ ഹോഗയാ.
2001- 12ബി, മൃഗരാജു, സുബൈദ, വൺ ടു കാ ഫോർ, ലഗാൻ: വൺസ് അപ്പോൺ എ ടൈം ഇൻ ഇൻഡ്യ, യാദേം, അക്സ്, ബസ് ഇത്‌നാ സാ ഖ്വാബ് ഹേ, മൺസൂൺ വെഡ്ഡിംഗ്.
2002-  ലിറ്റിൽ ജോൺ, ജുനൂൺ, നാ തും ജാനോ നാ ഹം, ദ ലെജന്റ് ഓഫ് ഭത് സിംഹ്, യേ ഹേ ജ‌ൽ‌വാ, ദേശ് ദേവി, ശക്തി ദി പവർ, അനർത്ഥ്, കർസ്: ദി ബേർഡൻ ഓഫ് ട്രൂത്ത്, കാണ്ഡേ.
2003 - ഉദയ, ബോർഡർ ഹിന്ദുസ്താൻ കാ, അനുഭവ്: ഏൻ ഏക്സ്പീരിയൻസ്, ദം, ബാസ്: എ ബേർഡ് ഇൻ ഡേഞ്ചർ, കൈസേ കാനൂം കേ പ്യാർ ഹേ, ചൽതേ ചൽതേ, സുപ്പാരി, കൽക്കട്ട മെയിൽ, തേരേ നാം, ഷ്ഷ്....
2004 - കാക്കി, മീനാക്ഷി: എ ടെയിൽ ഓഫ് ത്രീ സിറ്റീസ്, മദ്ഹോശി, ഗില്ലി, നാച്, മുസാഫിർ.
2005 - ക്ലാസ്സിക് ഡാൻസ് ഓഫ് ലവ്, പദ്‌മശ്രീ ലാലൂ പ്രസാദ് യാദവ്, ശബ്ദ്, കിസ്ന: ദി വാര്യർ പോയറ്റ്, ബണ്ടി ഔർ ബബ്ലി, രാംജി ലണ്ടൻ‌വാലേ, ഗരം മസാല, ഏക് ഖിലാടി ഏക് ഹസീൻ, ഏക് അജ്‌നബി, ദോസ്തി: ഫ്രണ്ട്സ് ഫോറെവർ, പഹേലി, വാട്ടർ.
2006 - മംഗൾ പാണ്ഡേ: ദി റൈസിംഗ്, ഓംകാര, ജാൻ ഏ മൻ, ജാനേ ഹോഗാ ക്യാ, ബോംബേ സ്കൈസ്, ശാദീ സെ പെഹലേ, ഷൂട്ട്‌ഔട്ട് എറ്റ് ലോഖണ്ഡ്‌വാല, കൈസേ കഹേം, ഛോടോ നാ യാർ, ഝൂം ബറാബർ ഝൂം, ബ്ലാക്ക് ആൻഡ് വൈറ്റ് ഹല്ലാ ബോൽ, ജാനേ തൂ യാ ജാനേ നാ, തഷാൻ, ഓം ശാന്തി ഓം, ചക് ദേ ഇന്ത്യ, ഭൂത്നാഥ്, ഫാഷൻ, ബച്‌നാ ഏ ഹസീനോ, രബ് നെ ബനാ ദീ ജോടി.
2009- കുംഭാരാകി, ബില്ലു ബാർബർ, ജഗ് ജിയോന്ദേയാ ദേ മേളേ, കമീനേ, കുർബ്ബാൻ, കണക്ഷൻസ് 2009, ബോലോ റാം, റിംഗാ റിംഗാ, മി ശിവാജിരാജ് ഭോസ്‌ലേ ബോൽതോയ്, ഇഷ്കിയ, രാവൺ, ദബാംഗ്, 2010 - അതിഥി തും കബ് ജാവോഗേ?
, വീർ, അൻ‌വർ, ബൃന്ദാവനം, സ്ലം ഡോഗ് മില്ല്യനയർ, ഈസാൻ, കുച്ഛ് കരിയേ, ബാൻഡ് ബാജാ ബാരാത്, തീസ് മാർ ഖാൻ 2011- ഇഷ്ക് ദേ മാം‌മ്‌ലേ, തീൻ ഥെ ഭായി, അയാം സിംഗ് 2012 - രാജ് ഗിർ മഹോത്സവ്, കാഠ്മണ്ഡു, രച, ശിവ, അഗ്നീപഥ്, ഏക് ഥാ ടൈഗർ, ദബാംഗ് 2 2013- മുംബൈ മിറർ, ജാട്ട് ആൻഡ് ജൂലിയറ്റ്, മത്രു കീ ബിജ്‌ലീ കാ മണ്ടോലാ, രാഝാനാ, ഭാഗ് മിൽക്കാ ഭാഗ്, ദേധ് ഇഷ്കിയാ.
2014- കഹി ഹേ മേരാ പ്യാർ, ഇഷാർ മേനേ കിയാ നഹീ, മില്ല്യൻ ഡോളർ ആം, ഹൈദർ, ഹാപ്പി ന്യൂ ഇയർ, കിൽ ദിൽ, സെഡ് പ്ലസ്.
2015 - ദിൽ ധഡ്ക്നേ ദോ, ബാജിറാവ് മസ്താനി, തൽ‌വാർ, ജാനിസാർ, തമാശ.
2016 - സുൽത്താൻ ↑ ↑ ↑
സുഗന്ധ എണ്ണകൾ ഇംഗ്ലീഷ് വിലാസം https://ml.wikipedia.org/wiki/Essential_oil ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സസ്യ എണ്ണകൾ Sandalwood oil ഇനങ്ങൾ സസ്യ എണ്ണ ( പട്ടിക ) മാസെറേറ്റഡ് ഓയിൽ ( പട്ടിക ) സുഗന്ധ എണ്ണകൾ ( പട്ടിക ) ഉപയോഗങ്ങൾ ഉണങ്ങുന്ന എണ്ണകൾ എണ്ണ ഛായം പാചക എണ്ണ ഇന്ധനം ജൈവ ഡീസൽ ഘടകങ്ങൾ പൂരിത കൊഴുപ്പ് ഏക അപൂരിത കൊഴുപ്പ് ബഹു അപൂരിത കൊഴുപ്പ് ട്രാൻസ് ഫാറ്റ് ക സ തി
സസ്യങ്ങളുടെ ഫലം , പുഷ്പം , ഇല , തണ്ട് , വേര് എന്നീ ഭാഗങളിൽനിന്ന് വേർതിരിച്ചെടുക്കുന്ന എണ്ണകളാണ് സുഗന്ധ എണ്ണകൾ.
ഇവയാണ് സസ്യങളുടെ സവിശേഷ ഗന്ധങൾക്ക് നിദാനം എന്നതുകോണ്ടാണ് ഇവയെ സുഗന്ധ എണ്ണകൾ എന്നു പറയുന്നത്.
അതി പ്രാചീനകാലം മുതൽ തന്നെ
ഇത്തരം സുഗന്ധ തൈലങൾ പ്രയോഗത്തിൽ ഉണ്ടായിരുന്നു.
പനിനീര് ‍, മുല്ലത്തെലം , പുൽത്തെലം , പെപ്പർമിന്റെ ഒയില് ‍, കർപ്പൂരം , 
ഇതെല്ലാം തന്നെ പണ്ടുമുതൽ ഉപയോഗിച്ചുവരുന്ന സുഗന്ധ തൈലങളാണ്.
സുഗന്ധ തൈലങ്ങളിലെ ഘടകങൾ ഒട്ടുമിക്കവയും ടെർപീനുകൾ എന്ന വിഭാഗത്തില്പ്പെടുന്ന പദാർഥങ്ങളാണ്.
ഇവ ഹൈഡ്രോ കാർബണുകളാണ്.
പൂക്കളുടെയും പഴങളുടെയും ഗന്ധങ്ങൾക്കു കാരണം എസ്റ്ററുകളാണ്.
എസ്റ്ററുകൾ എല്ലാ പൂക്കളിലും പഴങളിലും ഒരെപോലെയല്ല
കണപ്പെടുന്നത്.